Erik Dons

Erik Dons (født 2. april 1915 i Horten, død 29. januar 2002) var en norsk diplomat og jurist.

Han var sønn av flypionér Hans Fleischer Dons (1882–1940) og Hilda Marie Høyer (1895–1979). Etter examen artium på latinlinjen 1934 og cand.jur. 1939 ble han sekretær i Utenriksdepartementet i 1940, forfremmet til byråsjef i 1949.

I 1951 giftet han seg med Cecilie Margrethe Jensen (født 1925). Han var ambassaderåd (nestsjef) ved Norges delegasjon til FN 1952–1956, sendemann til Bangkok, Djakarta og Manila 1956–1959, ambassadør ved Norges ambassade i Beijing 1959–1964 og ved Norges ambassade i Lisboa 1964–1967. Fra 1967 var han spesialrådgiver i UD, blant annet med i delegasjonene som forhandlet om norsk medlemskap i den planlagte nordiske tollunionen NORDØK (skrinlagt 1970) og Det europeiske fellesskap (EF), samt var med på traktatkonferanser og møter i Europarådet og Konferansen for sikkerhet og samarbeid i Europa (KSSE). Fra 1976 til 1981 var han ambassadør ved Norges ambassade i Øst-Berlin i Øst-Tyskland (DDR). Etter dette var han blant annet formann i den norsk-sovjetiske grensekommisjon for revisjon av landegrensene med Sovjetunionen. Han fikk to St. Olavs Orden, en i 1958 og en i 1978 (kommandør).

Utgivelser 
 Norsk Statsborerrett (1947)
 FN i arbeid (1949)

Referanser 

Norske jurister
Norges ambassadører til Thailand
Norges ambassadører til Indonesia
Norges ambassadører til Filippinene
Norges ambassadører til Kina (Folkerepublikken)
Norges ambassadører til Portugal
Norges ambassadører til Øst-Tyskland
Personer fra Horten kommune